
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 949 

11 Σεπτεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
δήμων Κερατσινίου και Νίκαιας (Ν. Αττικής) και κα¬ 
θορισμός όρων και περιορισμών δόμησης. 1 

Κήρυξη αναδασωτέας δημόσιας δασικής έκτασης, εμ- 
βαδού τριακοσίων πενήντα στρεμμάτων (350,00) 
στη θέση «Μαλλίκι», περιφέρειας Δημοτικού Δια¬ 
μερίσματος Βαλτετσίου, Δήμου Βαλτετσίου, του 
Νομού Αρκαδίας. 2 


ΑΠΟΦΑΣΕΙ Σ 

Αριθ. 30392 (1) 

Τροποποίηση του εγκεκριμένου ρυμοτομικού σχεδίου 
δήμων Κερατσινίου και Νίκαιας (Ν. Αττικής) και καθο¬ 
ρισμός όρων και περιορισμών δόμησης. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις των παρ. 1 (εδ. β5), 2 και 5 του άρθρου 
7του Ν. 2947/2001 «Θέματα Ολυμπιακής Φιλοξενίας, Έρ¬ 
γων Ολυμπιακής Υποδομής και άλλες διατάξεις» (Α' 228). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέθη¬ 
κε με το άρθρο 27 του Ν. 2081/1992 (Α' 154) και τροποποιή¬ 
θηκε με την παρ. 2α του άρθρου 1 του Ν. 2469/1997 (Α'38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

4. Την 94/2003 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 


Άρθρο 1 

Εγκρίνεται η τροποποίηση των εγκεκριμένων ρυμοτομι¬ 
κών σχεδίων δήμων Κερατσινίου και Νίκαιας (Ν. Αττικής) 
α) με τη μετατόπιση και κατάργηση ρυμοτομικών γραμ¬ 
μών, καθορισμό κοινοχρήστων χώρων, κοινοχρήστων χώ- 
ρων-πρασίνου, χώρου πλατείας, έγκριση πεζοδρόμων, 
χαρακτηρισμό οδών ως πεζοδρόμων, μετατροπή οδού 
και κοινοχρήστου χώρου σε χώρο υψηλής δεξαμενής 
Ε.Υ.Δ.Α.Π. και ενοποίησή του με παρακείμενο όμοιο χώρο 
και β) στην περιοχή Σελεπίτσαρι και ειδικότερα στο χώρο 
κοινοχρήστων και κοινωφελών λειτουργιών, που καθορί¬ 
στηκε με το από 27.3.1984 Π. Δ/γμα (Δ' 267) με τη μετα¬ 
τόπιση ρυμοτομικών γραμμών, την έγκριση οδών και κα¬ 
θορισμό χώρων στάθμευσης με στοιχεία Ρ1 και Ρ2, όπως 
οι ρυθμίσεις των παρ. α και β φαίνονται στα δύο (2) σχετι¬ 
κά πρωτότυπα διαγράμματα σε κλίμακα 1:1000 που θεω¬ 
ρήθηκαν από τον Προϊστάμενο της Δ/νσης Τοπογραφι- 
κών Εφαρμογών με την 30392/2003 πράξη του και που 
αντίτυπά τους σε φωτοσμίκρυνση δημοσιεύονται με την 
παρούσα απόφαση. 

Άρθρο 2 

Στην παραπάνω περιοχή της οποίας τροποποιείται το 
σχέδιο με την παρ. βτου προηγουμένου άρθρου καθορί¬ 
ζονται χώροι και όροι δόμησης που φαίνονται με στοιχεία 
XI, Χ2, Χ3, Χ4, Χ5, Χ6, Χ7, Χ8, Χ9, Χ10, Ζ1, Ζ2, Ζ3, Ζ4, Ζ5 
στα διαγράμματα του άρθρου 1 ως εξής: 

1. Χώρος XI. 

α. Επιτρέπονται: 

Αναψυκτήριο, εστιατόριο, εκκλησία, παιδικές χαρές, 
επιμορφωτικές και πολιτιστικές δραστηριότητες υπαί¬ 
θριες ή ημιυπαίθριες (ανοικτό θέατρο, εκθέσεις, καλλιτε¬ 
χνικές εκδηλώσεις), υπαίθριες αθλητικές εγκαταστάσεις 
μικρών γηπέδων (μπάσκετ, βόλεϋ κ.α.). 

β. Οι όροι και περιορισμοί δόμησης καθορίζονται ως 
εξής: 

- Μέγιστη συνολική επιφάνεια του κτιρίου αναψυκτη- 
ρίου- εστιατορίου: τετρακόσια (400) τ.μ. 

- Μέγιστος επιτρεπόμενος αριθμός ορόφων του κτιρί¬ 
ου: ένας (1), με μέγιστο επιτρεπόμενο ύψος αυτού πέντε 
και μισό (5,50) μέτρα. 

γ. Επιτρέπεται η ανέγερση βοηθητικών κτισμάτων, χώ¬ 
ρων υγιεινής και φυλακίων επιφάνειας μέχρι 6 τ. μ. για εξυ¬ 
πηρέτηση παιδικών χαρών, επιμορφωτικών και πολιτιστι¬ 
κών δραστηριοτήτων και αθλητικών εγκαταστάσεων. 

2. Χώρος Χ2: 

Επιτρέπεται η κατασκευή υψηλής δεξαμενής νερού της 
ΕΥΔΑΠ. 

Οι όροι και περιορισμοί δόμησης καθορίζονται ως εξής: 

- Μέγιστο ποσοστό κάλυψης: εβδομήντα τοις εκατό (70 %). 

- Συντελεστής δόμησης: επτά δέκατα (0,7). 

- Μέγιστο επιτρεπόμενο ύψος: έξι (6) μέτρα. 

3. Χώροι Χ3 και Χ4: 

Επιτρέπεται η ανέγερση κτιρίων εκπαίδευσης. 

Οι όροι και περιορισμοί δόμησης είναι αυτοί που καθο¬ 
ρίστηκαν με το από 5.10.1984 Π. Δ/γμα (Δ' 573). 

4. Χώρος Χ5: 

Επιτρέπεται αθλητισμός (κλειστό γυμναστήριο δήμου 
Νίκαιας). 

Οι όροι και περιορισμοί δόμησης καθορίζονται ως εξής: 

-Μέγιστο ποσοστό κάλυψης: σαράντατοις εκατό (40 %). 

- Συντελεστής δόμησης: τέσσερα δέκατα (0,4). 

- Μέγιστο επιτρεπόμενο ύψος του κτιρίου: έξι (6) μ. 

5. Χώροι Χ6 και Χ7: 

Επιτρέπεται αθλητισμός (κλειστό αθλητικό κέντρο "»Το 
Σπίτι της Άρσης Βαρών» και γήπεδο ποδοσφαίρου). 

Οι όροι και περιορισμοί δόμησης είναι αυτοί που καθο¬ 
ρίστηκαν με τις 19053/4642/25.7.2001 (Δ' 663) και 
15436/1.8.2002 (Δ' 680) αποφάσεις. 

6. Χώρος Χ8: 

Επιτρέπονται πολιτιστικές λειτουργίες (Κατράκειο Θέ¬ 
ατρο). 

Στο χώρο αυτό επιτρέπεται μόνον η κατασκευή βοηθη¬ 
τικών εγκαταστάσεων για την εξυπηρέτηση της χρήσης 
του θεάτρου με συντελεστή δόμησης τρία δέκατα (0,3). 

7. Χώρος Χ9: 

Επιτρέπεται η ανέγερση κτιρίων εκπαίδευσης. 

Οι όροι και περιορισμοί δόμησης είναι αυτοί που καθο¬ 
ρίστηκαν με το από 6.9.994 Π. Δ/γμα (Δ' 1036) όπως τρο¬ 
ποποιήθηκε με την 1160/Φ5-4/98 απόφαση του Γενικού 
Γραμματέα Περιφέρειας (Δ' 545/98). 

8. Χώρος Χ10: 

Χώρος αναψυχής (παιδότοπος Κερατσινίου). 

Συντελεστής δόμησης: δύο εκατοστά (0,02). 

9. Χώροι Ζ1 καιΖ3: 

Ελεύθεροιχώροιπρασίνου. Επιτρέπεται η διαμόρφωση 
πάρκων, χώρων πρασίνου, πεζοδρόμων, παιδικών χαρών, 
υπαίθριων αθλητικών εγκαταστάσεων μικρών γηπέδων 
(μπάσκετ, βόλεϋ, τένις). 

Επίσης επιτρέπεται: 

- η ανέγερση βοηθητικών κτισμάτων επιφάνειας μέχρι 
έξι (6) τ.μ. για την εξυπηρέτηση των παιδικών χαρών και 
των χώρων πρασίνου. 

- η ανέγερση αποδυτηρίων και χώρων υγιεινής επιφά¬ 


νειας μέχρι πενήντα (50) τ.μ. για την εξυπηρέτηση των 
αθλητικών εγκαταστάσεων. 

10. Χώρος Ζ2: 

Επιτρέπεται η ανέγερση αναψυκτηρίου και εστιατορίου 
καθώς και η διαμόρφωση ελεύθερων χώρων πρασίνου, η 
διαμόρφωση πάρκων και πεζοδρόμων. 

Οι όροι και περιορισμοί δόμησης ορίζονται ως εξής: 

- Μέγιστη επιτρεπόμενη επιφάνεια του κτιρίου: 

τετρακόσια (400) τ.μ. 

- Μέγιστος επιτρεπόμενος αριθμός ορόφωντου κτιρίου: 

ένας (1) με μέγιστο ύψος αυτού πέντε και μισό (5,50) μέ¬ 
τρα. 

11. Χώρος Ζ4: 

Επιτρέπεται η ανέγερση κτιρίων αναψυκτηρίου, εστια¬ 
τορίου, ιατρείου παροχής πρώτων βοηθειών και πυρο¬ 
σβεστικού σταθμού. 

Οι όροι και περιορισμοί δόμησης ορίζονται ως εξής: 

- Μέγιστη συνολική επιφάνεια του κτιρίου αναψυκτηρί¬ 
ου -εστιατορίου: 

τετρακόσια (400) τ.μ. 

- Μέγιστος επιτρεπόμενος αριθμός ορόφωντου κτιρί¬ 
ου: ένας (1) με μέγιστο επιτρεπόμενο ύψος αυτού πέντε 
και μισό (5,50) μέτρα. 

- Μέγιστη συνολική επιφάνεια κτιρίου ιατρείου παρο¬ 
χής πρώτων βοηθειών και πυροσβεστικού σταθμού: πε¬ 
νήντα (50) τ. μέτρα. 

12. Χώρος Ζ5: 

Ελεύθερος χώρος πρασίνου. 

Επιτρέπεται η διαμόρωση πάρκων, χώρων πρασίνου, 
πεζοδρόμων. 

Εντός του παραπάνω χώρου επιτρέπεται η κατασκευή 
υπόγειας υψηλής δεξαμενής Ε.Υ.Δ.Α.Π. 

13. α. Για τη διαμόρφωση των ελεύθερων χώρων εφαρ¬ 
μόζονται οι διατάξεις της 52488/16.11.2001 απόφασης 
της Υπουργού ΠΕ.ΧΩ.Δ.Ε. (Β' 18). 

β. Στην περίπτωση κατασκευής υπόγειων χώρων στάθ¬ 
μευσης στους καθοριζόμενους με την παρ. β του άρθρου 
1, επιτρέπεται η διαμόρφωση της τελικής στάθμης τους 
σε χώρους πρασίνου και αναψυχής. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 






ΥΠΟΜΝΗΜΑ 

ΥΠΟΜΝΗΜΑ 

Αριθ. 1740 (2) 

Κήρυξη αναδασωτέας δημόσιας δασικής έκτασης, εμβα- 
δού τριακοσίων πενήντα στρεμμάτων (350,00) στη θέ¬ 
ση «Μαλλίκι», περιφέρειας Δημοτικού Διαμερίσματος 
Βαλτετσίου, Δήμου Βαλτετσίου, του Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

β) Του Ν. 3200/1955 «Περί διοικητικής αποκέντρωσης», 
όπως τροποποιήθηκε και συμπληρώθηκε με το Ν.Δ. 
532/1970 και μεταγενέστερες διατάξεις. 

γ) Της παρ. 1 του άρθρου 24 και παρ. 3, άρθρο 117 του 
Συντάγματος της χώρας μας. 

δ) Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκρι¬ 
μένα των άρθρων 38 και 41, σε συνδυασμό με το άρθρο 3 
του ιδίου Νόμου. 

ε) Του Ν. 2612/1998 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις. 

2. Τις διαταγές του Υπουργείου Γεωργίας: 
α) 160417/1180/8.7.80, 

β) 182447/3049/24.9.80, 
γ) 168692/3318/5.10.81, 
δ) 85144/1468/9.9.92 και 
ε) 60284/365/26.1.94. 

3. Την 3134/25.8.2003 πρόταση του Δασαρχείου Τρίπο¬ 
λης και τα συνοδεύοντα αυτήν στοιχεία, από όπου προ¬ 
κύπτει ότι η έκταση που αναφέρεται στο θέμα είχε κατά 
τον χρόνο της αποψιλώσεώς της, που έγινε από την πυρ¬ 


καγιά της 29.7.2003 δασικό χαρακτήρα, κατά την έννοια 
του Ν. 998/79 (παρ. 2, άρθρο 3) και ως εκ τούτου επιβάλ¬ 
λεται η κήρυξη της ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση με φυσική ή τεχνητή αναγέννηση της δασικής βλά¬ 
στησης που καταστράφηκε από την πυρκαγιά της 29ης 
Ιουλίου 2003 τη δημόσια δασική έκταση (παρ. 2, άρθρο 3, 
Ν.998/79) εμβαδού τριακοσίων πενήντα στρεμμάτων 
(350,000), που βρίσκεται στην θέση «Μαλλίκι», περιφέρει¬ 
ας Δημοτικού Διαμερίσματος Βαλτετσίου, Δήμου Βαλτε¬ 
τσίου, του Νομού Αρκαδίας και προσδιορίζεται από τα 
στοιχεία (Α,Β,Γ,Δ,Α) και φαίνεται στο συνημμένο από 
20.8.2003 απόσπασμα χάρτη ΓΥΣ, κλίμακας 1:20.000, 
που επιμελήθηκε η Δασοπόνος του Δασαρχείου Τρίπο¬ 
λης Μπεξή Κωνσταντίνα, το οποίο αποτελεί αναπόσπα¬ 
στο μέρος της απόφασής μας αυτής και έχει όρια : 

Ανατολικά: Με δημόσια δασική έκταση. 

Δυτικά: Με δημόσια δασική έκταση και αγροτικές εκτά¬ 
σεις. 

Βόρεια: Με δημόσια δασική έκταση. 

Νότια: Με αγροτικές εκτάσεις. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41, Ν. 998/79) και προ της δημοσιεύσεως 
της στην Εφημερίδα της Κυβερνήσεως (άρθρο 37, Ν. 
3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 26 Αυγούστου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 




9570 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΣΠΑΣΜΑ ΧΑΡΤΗ 

Ευρύτερης περιοχής σε φύλλο χάρτη ΓΎΣ ΒΛΑΧΟΚΕΡΑΣΙΑ 1 
ΚΛΙΜΑΚΑ: 1:20.000 
Καμένη Δημόσια Δασική Έκταση. 

Θέση : « Μαλλίια» 

Δ.Δ.: Βαλτετσίου 
Δήμου: Βαλτετσίου 
Ε(Α,Β,Γ,Δ,Α)=350,00 στρ. 



ΥΠΟΜΝΗΜΑ 

Καμένη Δημόσια Δασική Έκταση 
Κοινοτικός δρόμος Βαλτετσίου- Αραχαμιτών 

